ພວກປະເທດເກາະປາຊີຟິກ ຮ້ອງຂໍໃຫ້ນາໆຊາດ ຊ່ວຍຮັບມືກັບ ບັນຫານໍ້າທະເລ ທີ່ສູງຂຶ້ນນັບມື້
ບັນຫາດັ່ງກ່າວນີ້ ເປັນຫົວຂໍ້ສໍາຄັນ ໃນກອງປະຊຸມຂອງສະພາໝູ່ເກາະ ໃນເຂດມະຫາສະມຸດປາຊິຟິກ ທີ່ປະເທດນີວຊີແລນ ໃນວັນພຸດມື້ນີ້.
ພວກຜູ້ນໍາໝູ່ເກາະໃນເຂດມະຫາສະມຸດປາຊິຟິກ ກໍາລັງພາກັນຜັກດັນຄໍາຮ້ອງຂໍການ ຊ່ວຍເຫຼືອຈາກນາໆຊາດຂອງພວກເຂົາເຈົ້າ ເພື່ອຮັບມືກັບລະດັບນໍ້າທະເລທີ່ພວມສູງຂຶ້ນ ນັບມື້ ຍ້ອນການປ່ຽນແປງດິນຟ້າອາກາດຂອງໂລກນັ້ນ ບັນຫາດັ່ງກ່າວນີ້ ເປັນຫົວຂໍ້ສໍາຄັນໃນການເປີດກອງປະຊຸມຂອງສະພາໝູ່ເກາະໃນເຂດ ມະຫາສະມຸດປາຊິຟິກທີ່ປະເທດນີວຊີແລນໃນວັນພຸດມື້ນີ້ ທ່ານພັນຄີມູນເລຂາທິການ ໃຫຍ່ອົງການສະຫະປະຊາຊາດແລະພວກເຈົ້າໜ້າທີ່ອາວຸໂສຈາກສະຫະພາບຢູໂຣບ ຝຣັ່ງ ຈີນ ອິນໂດເນເຊຍ ແລະສະຫະລັດ ແມ່ນແຂກຂອງກອງປະຊຸມສຸດຍອດໃນຄັ້ງນີ້ ທີ່ປະ ກອບດ້ວຍຜູ້ນຳຂອງອອສເຕຣເລຍ ນີວຊີແລນແລະອີກ 14 ປະເທດອື່ນໆໃນເຂດມະຫາ ສະມຸດປາຊິຟິກ ທ່ານ Anote Tong ປະທານາທິບໍດີເກາະ Kiribati ກ່າວຕໍ່ກອງປະຊຸມວ່າ ປະເທດ ຂອງທ່ານໄດ້ຍົກຍ້າຍປະຊາຊົນຈຳນວນນຶ່ງອອກຈາກຖິ່ນຖານເດີມຂອງພວກເຂົາເຈົ້າ ຍ້ອນບ້ານເຮືອນຂອງພວກເຂົາເຈົ້າໄດ້ຖືກລະດັບນໍ້າທະເລທີ່ສູງຂຶ້ນນັບມື້ນັ້ນຖ້ວມ ທ່ານ Anote ກ່າວຕື່ມວ່າ ປະເທດຂອງທ່ານພວມພິຈາລະນາກ່ຽວກັບການ ເອົາມາດຕະການ ຕ່າງໆ ເຊ່ນການກໍສ້າງຄູກັ້ນນໍ້າທະເລຂະໜາດໃຫຍ່ ຫລືເກາະລອຍ ເປັນຕົ້ນ